ร้านนี้เป็นร้านที่ฝากท้องเป็นประจำหลังดูบอล แถวนี้มีอยู่หลายร้าน ลองแล้วถูกใจร้านบางปะกงที่สุดค่ะ  ร้านอยู่ฝั่งตรงข้ามสเตเดี้ยมชลบุรี จึงมีแฟนบอลมากันหลังเกมส์อยู่หลายโต๊ะ

จานเด็ดที่ชอบคือผัดผักทุกชนิด โดยเฉพาะผักกระเฉดที่เป็นจานโปรด ผักไม่เหนียว แม้ว่าจะไม่ใช่ปล้องใหญ่ๆ เหมือนร้านอาหารจีน วันนี้ไม่ค่อยหิวกัน เลยสั่งน้อยกว่าปกติ ด้วยความมาหลายรอบแล้ว เลยบอกได้ว่าอะไรดี เมนูยำ ก็รสชาดจัดจ้านดี ขาไก่ซุปเปอร์ก็เข้มข้น ข้าวต้มหอม เม็ดไม่บานจนเกินไป แกงจืดก็กลมกล่อม ซดได้คล่อง

อาหารก็เสริฟได้เร็ว แถมยังมี wifi ให้ใช้ด้วย ทันสมัยมาก

โดยรวม ไม่เคยทำให้ผิดหวังค่ะ ขอแนะนำมาลองค่ะ